cyanic-selkie/wikianc huggingface dataset:
Chersonesus Tawrika
Biżantini
daqsminuri|Munita Griega minn Chersonesus fil-Krimea li turi lil Dijotimu liebes dijadema rjali tas-seklu 2 Q.K. Il-belt antika saret parti mis-sjieda Biżantina matul il-Medju Evu Bikri u rreżistiet assedju tal-Göktürk fil-581. Il-ħakma Biżantina kellha għomor qasir: kien hemm gwarniġjon imperjali żgħir iktar għall-protezzjoni tal-belt milli għall-kontroll tal-belt u eżerċita tip ta' awtogovernanza. Il-belt antika kienet utli għal Biżanzju b'żewġ modi: kienet punt ta' osservazzjoni għall-għassa kontra t-tribujiet Barbari, u l-iżolament tagħha wassal biex tkun post popolari għall-eżilju ta' dawk li kkawżaw il-korla tal-gvernijiet Rumani u Biżantini. Fost l-eżiljati l-iktar famużi tagħha kien hemm il-Papa Klement I u l-Papa Martin I, u l-Imperatur Biżantin depost Ġustinjanu II. xellug|daqsminuri|[[Viktor Vasnetsov: Magħmudija tal-Qaddis Prinċep Vladimir f'Korsun.]] Skont Teofanu l-Konfessur u oħrajn, Chersonesus kienet ir-residenza ta' gvernatur Khazar (tudun) fl-aħħar tas-seklu 7. Bejn wieħed u ieħor bejn is-705 u t-840, il-ħwejjeġ tal-belt kienu ġestiti minn uffiċjali eletti msejħa babaghuq, jiġifieri "missirijiet tal-belt".
Fit-833, l-Imperatur Teofilu bagħat lin-nobbli Petronas Kamateros, li ftit qabel kien għadu kemm issorvelja l-kostruzzjoni tal-fortizza Khazar ta' Sarkel, biex jieħu l-kontroll dirett fuq il-belt u l-madwar tagħha, u jistabbilixxi t-tema ta' Klimata/Cherson. Il-belt l-antika baqgħet f'idejn Biżantini sas-snin 80 tad-900, meta jingħad li nħakmet minn Kiev. Vladimir il-Kbir qabel li jevakwa l-fortizza biss jekk oħt Basil II, Anna Porphyrogeneta, tingħatalu għaż-żwieġ. It-talba kkawżat skandlu f'Kostantinopli. Bħala prekundizzjoni għaż-żwieġ irranġat, Vladimir tgħammed hemmhekk fid-988, u b'hekk witta t-triq għall-Magħmudija tar-Rus ta' Kiev u Korsun ġiet evakwata.
Peress li din il-kampanja ma ġietx iddokumentata fis-sorsi Griegi, l-istoriċi ssuġġerew li l-ġrajja fil-fatt tirreferi għall-avvenimenti tal-Gwerra bejn ir-Rus u l-Biżantini tal-1043 u għal Vladimir ieħor. Fil-fatt, il-biċċa l-kbira tal-oġġetti prezzjużi misruqa mill-Islavi f'Korsun spiċċaw f'Novgorod (x'aktarx permezz ta' Ġwakkin ta' Korsun, l-ewwel isqof ta' Novgorod), fejn ġew ippreservati fil-Katidral tal-Għerf Imqaddes sas-seklu 20. Wieħed mill-iżjed oġġetti interessanti minn dan it-"Teżor ta' Korsun" huwa l-Bieb tar-ram ta' Korsun, li allegatament ittieħdet miċ-ċittadini ta' Novgorod f'Korsun, u li issa jagħmel parti mill-Katidral ta' Santa Sofija ta' Kiev.
Wara r-Raba' Kruċjata (1202-1204), Chersonesus saret dipendenti fuq l-Imperu Biżantin ta' Trebizond bħala l-Prinċipat ta' Teodoru. Wara l-Assedju ta' Trebizond fl-1461, il-Prinċipat ta' Teodoru sar indipendenti. Il-belt sfat taħt il-kontroll ta' Genova fil-bidu tas-seklu 13, li pprojbixxiet lill-Griegi milli jwettqu l-kummerċ hemmhekk. Fl-1299, il-belt insterqet mill-armati Mongoli ta' Nogai Khan. Sorsi Biżantini jsemmu lil Chersonesus għall-aħħar darba fl-1396, u abbażi tal-evidenza arkeoloġika jingħad li s-sit kien ġie abbandunat fid-deċennji ta' wara.
Storja ekkleżjastika
Chersonesus kienet ila sede episkopali Rumana ta' qabel ix-Xiżma l-Kbira, u iktar 'il quddiem Griega/Ortodossa, għal sekli sħaħ, u f'qasir żmien ġiet elevata għal arċiveskovat, kif imsemmi fin-Notitiae Episcopatuum; imbagħad, wara l-ħakma tat-Torok fl-1475 u l-qerda tal-belt għebet.
Fl-aħħar tas-seklu 19, il-Katidral grandjuż Ortodoss Russu ta' San Vladimir (li tlesta fl-1892) inbena fuq għolja żgħira 'l fuq mis-sit; ġie ddisinjat bi stil Biżantin, u kien maħsub biex ifakkar is-sit tal-magħmudija ta' Vladimir.
Sede Latina (issa titulari)
daqsminuri|Il-Katidral ta' San Vladimir f'Chersonesus Tawrika nbniet fis-seklu 19 bi stil Biżantin. Fl-1333, ġiet stabbilita djoċesi tal-Knisja Latina ta' Chersonesus, iżda milli jidher kellha isqof wieħed biss, Dumnikan imsejjaħ Richard l-Ingliż.
Peress li ma għadhiex djoċesi residenzjali, Chersonesus Tawrika (jew f'Zechia) illum il-ġurnata hija elenkata bħala Knisja Kattolika u veskovat titulari, mill-bidu tas-seklu 20. Oriġinarjament kienet tissejjaħ Cherson(a) jew Chersonesos, u mill-1933 bdiet tissejjaħ speċifikament Chersonesus f'Zechia jew Tawrika, biex tiġi evidata l-konfużjoni ma' sedi oħra msejħa Chersonesus (l-iktar fi Kreta) billi jiġi speċifikat li hija tal-Krimea.
Sit arkeoloġiku
xellug|daqsminuri|301x301px|Mappa tal-Kolonji tal-Greċja Antika Il-fdalijiet tal-belt antika ta' Chersonesus Tawrika attwalment jinsabu f'wieħed mis-subborgi ta' Sevastopol. Ġew skavati mill-gvern Russu mill-bidu tal-1827. Attwalment huma attrazzjoni turistika popolari u huma protetti bħala park arkeoloġiku. Il-binjiet fihom taħlita ta' influwenzi tal-kulturi Griegi, Rumani u Biżantini. Il-ħajt difensiv bejn wieħed u ieħor kien twil 3.5 kilometri, kien wiesa' 3.5 sa 4 metri u għoli bejn 8 sa 10 metri u kellu torrijiet għoljin 10 metri sa 12-il metru. Il-ħitan kienu jħaddnu żona ta' madwar 30 ettaru. Fost il-binjiet tas-sit hemm anfiteatru Ruman u tempju Grieg. Il-fatt li s-sit ma reġax ġie abitat mis-seklu 14 iwassal biex is-sit jitqies bħala rappreżentazzjoni importanti tal-ħajja Biżantina.
L-art tal-madwar taħt il-kontroll tal-belt, magħrufa bħala l-chora, tikkonsisti minn diversi kilometri kwadri ta' raba' antik li issa baqa' mhux maħdum, bi fdalijiet ta' tagħmir tat-tgħasir u torrijiet difensivi. Skont l-arkeologi, l-evidenza tissuġġerixxi li n-nies lokali kienu jitħallsu biex jagħmlu xogħol agrikolu flok jitqiesu għall-jasar.
Il-lapidi tal-oqbra li ġew skavati jagħtu ħjiel ta' prattiki funebri li kienu differenti minn dawk Griegi. Kull ġebla timmarka l-qabar ta' individwu, minflok tal-familja kollha, u t-tiżjin jinkludi oġġetti biss bħal żbandoli u armi, minflok statwi funebri. Iktar minn nofs l-oqbra li sabu l-arkeologi kien fihom l-għadam ta' tfal. Fdalijiet maħruqa jissuġġerixxu li l-belt kienet insterqet u mbagħad inqerdet.
Fl-2007, Chersonesus Tawrika ġie ras imb ras għall-ħames post fl-istħarriġ dwar is-Seba Għeġubijiet tal-Ukrajna.
Fit-13 ta' Frar 2009, il-Ministru għad-Difiża Ukren Yuriy Yekhanurov appella lill-flotta navali tar-Russja fil-Baħar l-Iswed biex iċaqilqu l-kwartieri mobbli tiegħu mis-sit għal post ieħor. Il-post fejn kienet tinsab il-flotta navali Russa fil-Baħar l-Iswed kien wieħed mill-ostakli biex is-sit jitniżżel fil-lista tas-Siti ta' Wirt Dinji tal-UNESCO.
Fl-2017, l-arkeologi skoprew fil-periferiji ta' Sevastopol, frammenti ta' artal Grieg antik b'figuri ta' allat.
Fl-2022, ir-riċerkaturi analizzaw fdalijiet ta' skeletri umani minn nekropoli fil-parti tat-Tramuntana ta' Chersonesus, li jmorru lura għall-iżjed perjodu bikri tal-kolonja (bejn is-seklu 5 u s-seklu 4 Q.K.). Il-biċċa l-kbira tal-individwi deċeduti kienu ppożizzjonati f'pożizzjoni funebri mgħawġa b'riġlejhom mgħawġin sa sidirhom, filwaqt li għadd iżgħar indifnu b'pożizzjoni dritta fuq daharhom. Ir-riċerkaturi sabu li l-biċċa l-kbira tal-individwi kienu ġenetikament simili għal xulxin, kienet x'kienet il-pożizzjoni funebri tagħhom. Dan ir-riżultat jisfida l-opinjoni mifruxa li l-pożizzjoni funebri fir-reġjun tat-Tramuntana tal-Baħar l-Iswed kienet iddeterminata mill-antenati tad-deċedut, filwaqt li d-difniet b'pożizzjoni funebri mgħawġa kienu drawwa tat-Tawriċi lokali, u d-difniet b'pożizzjoni funebri dritta kienu drawwa tal-kolonjalisti Griegi.
Bażilika tal-1935
Il-bażilika tal-1935 hija l-iżjed bażilika famuża li ġiet skavata f'Chersonesus. L-isem oriġinali mhuwiex magħruf, għaldaqstant is-sena 1935 tirreferi għas-sena tal-ftuħ tagħha. Il-bażilika x'aktarx inbniet fis-seklu 6 fuq is-sit ta' tempju iktar bikri, li l-istoriċi ssoponew li kienet sinagoga, li minnha nnifisha ssostitwiet tempju żgħir li jmur lura għaż-żmien bikri tal-Kristjaneżmu. Il-bażilika tal-1935 sikwit tintuża bħala immaġni li tirrappreżenta s-sit ta' Chersonesus. Din l-immaġni tidher ukoll fuq karta tal-flus tal-Ukrajna.
Kontenuti tal-mużew
Flimkien mas-siti arkeoloġiċi, il-mużew għandu madwar 200,000 oġġett iżgħar mis-seklu 5 sas-seklu 15, u iktar minn 5,000 oġġett minnhom qegħdin għall-wiri. Dawn jinkludu:
Sit ta' Wirt Dinji
Il-Belt Antika ta' Chersonesus Tawrika u l-Chora tagħha ġew iddeżinjati bħala Sit ta' Wirt Dinji tal-UNESCO fl-2013. Is-sit huwa magħmul minn seba' komponenti fi ħdan il-belt ta' Chersonesus Tawrika u sitt irqajja' ta' art agrikola.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (v) "Eżempju straordinarju ta' insedjament uman tradizzjonali, ta' użu tal-art jew ta' użu tal-baħar, li jirrappreżenta kultura (jew kulturi), jew interazzjoni umana mal-ambjent, speċjalment meta jkun sar vulnerabbli minħabba l-impatt ta' bidla irreversibbli". L-UNESCO tqis li dawn iż-żoni joħorġu fid-dieher l-istil tal-ħajja kulturali u l-użu tal-art tal-popolazzjonijiet tal-qedem li kienu jgħixu f'dawn l-inħawi.
Problemi u kontroversji
L-iżvilupp ta' bini modern dejjem joqrob lejn is-sit arkeoloġiku antik, flimkien man-nuqqas ta' finanzjament biex dawn il-pressjonijiet tal-iżvilupp jingħelbu, wasslu biex is-sit ta' Chersonesus jitqies li qiegħed f'riskju.
F'rapport ta' Ottubru 2010 imsejjaħ Saving Our Vanishing Heritage (Insalvaw il-Wirt Tagħna li qed Jisparixxi) tal-Fond għall-Wirt Globali identifika lil Chersonesus bħala wieħed minn 12-il sit fid-dinja li jinsab f'xifer l-irdum ta' telf u qerda irreparabbli, u l-kawżi primarji li ġew ikkwotati kienu n-nuqqas ta' biżżejjed ġestjoni u l-pressjonijiet tal-iżvilupp.
Matul il-kriżi tal-Krimea tal-2014, il-Peniżola tal-Krimea ġiet annessa mir-Russja, iżda l-UNESCO baqgħet issostni li se tibqa' tirrikonoxxi lill-Krimea u lis-Siti ta' Wirt Dinji tagħha bħala tal-Ukrajna.
Fid-29 ta' Lulju 2015, il-Gvernatur ta' Sevastopol Sergei Menyailo (Сергей Меняйло), wara li keċċa lid-direttur tar-Riżerva ta' Chersonesus Andrey Kulagin (Андрей Кулагин), ħatar lil qassis, Sergiy Khalyuta (Сергий Халюта) fil-kariga. Din il-mossa kkawżat protesti jaħarqu mill-persunal, u l-109 membru għalenija rrifjutaw li jaħdmu taħt id-direttur il-ġdid. Il-kunflitt ġibed l-attenzjoni sinifikanti tal-mezzi tax-xandir. Il-ħaddiema saħqu li l-kunflitt tal-gvernatur u tad-direttur tar-Riżerva beda fil-11 ta' Lulju, meta d-direttur ilmenta dwar ix-xogħlijiet ta' kostruzzjoni ta' triq fit-territorju tar-Riżerva, approvati mill-Gvernatur mingħajr il-permessi meħtieġa għal xogħlijiet ta' dak it-tip f'żoni protetti. Eventwalment, taħt pressjoni, il-qassis Sergiy irreżenja mill-kariga.
Fontana (Għawdex)
Il-Fontana hu raħal żgħir f'Għawdex b'popolazzjoni ta' madwar 850 ruħ. Ir-raħal oriġina l-ewwel bħala subburg tal-belt Victoria, mibni madwar it-triq li tghaddi mir-Rabat għax-Xlendi.
Il-Fontana hu rreferit ukoll bħala "it-Triq tal-Għajn" b'referenza għall-Għajn li tinsab fl-istess lokal, imsejħa bħala "l-Għajn il-Kbira". L-isem uffiċċjali "Fontana" ġej mit-Taljan, u jfisser "għajn".
Amministrazzjoni u Kunsill Lokali
Ir-Raħal tal-Fontana hu mmexxi mill-Kunsill Lokali Fontana li hu magħmul minn:
Faċilitajiet Komunali
Fir-raħal tal-Fontana, wieħed isib plejgrawnd u ġnien pubbliċi, kif ukoll ċentru ċiviku li preżentament għadu qed jinbena.
Festa tar-Raħal
Il-Patrun Prinċipali tar-raħal hi l-Qalb Divina ta' Ġesù. Il-festa ssir kull tieni jew tielet ħadd ta' Ġunju, u hi aktar ibbażata fuq iċ-ċelebrazzjonijiet u funzjonijiet reliġjużi. Il-Banda Ċittadina 'La Stella' tal-Belt Victoria normalment tieħu ħsieb u ddoqq fil-festa, bil-qofol tagħha tkun il-purċissjoni bl-istatwa tal-Qalb ta' Ġesù maħduma fl-1923.
Ini Etim Atkpan
Karriera
Atkpan għamel id-debutt tiegħu ma' Birkirkara fis-27 ta' Ottubru 2012 kontra Hibernians. B'kollox hu lagħab 283 minuta mal-Karkariżi.
Paul Fenech
Paul Fenech (twieled fl-20 ta' Diċembru 1986) huwa plejer tal-futbol Malti li jilgħab bħala midfilder mal-klabb tal-Premier League Malti Balzan.
Karriera
Paul Fenech huwa prodott ta' Naxxar Lions. Fl-2005 telaq biex jilgħab għal Msida Saint-Joseph u fil-fatt kienu s-Saints li taw iċ-ċans lil Fenech biex jagħmel id-debutt tiegħu fil-Premier League fl-2005.
Fenech qatta' żewġ staġuni ta' suċċess mat-tim Misidjan, li matulu huwa kien il-mira prinċipali ta' diversi timijiet fil-Premier League. Finalment Birkirkara rnexxielhom jiffirmaw lil Fenech għal ħames snin. Kien f'dan iż-żmien li Fenech irċieva l-ewwel togħma ta' futbol internazzjonali meta ntgħażel mat-tim nazzjonali ta' Malta ta' taħt il-21 sena.
Matul l-istaġun 2007–08, l-ewwel staġun tiegħu ma' Birkirkara, Fenech rnexxielu jirbaħ l-ewwel FA Trophy tiegħu, grazzi għar-rebħa ta' 2–1 kontra Ħamrun Spartans. L-istaġun 2008–09 kien staġun ieħor ta' suċċess għal Fenech hekk kif kompla jimpressjona bħala figura importanti ta' nofs il-grawnd tal-Kalkariżi.
L-istaġun 2010–11 kellu jkun wieħed deludenti għal Paul Fenech hekk kif naqas milli jilħaq il-livell tal-istaġun ta' qabel, għalkemm kien għadu wieħed mill-aqwa plejers f'nofs il-grawnd ta' Birkirkara. Fil-Premier League lagħab 23 darba, filwaqt li tilef 5 logħbiet permezz ta' sospensjoni. Huwa rnexxielu jiskorja erba' gowls f'dak l-istaġun, u rnexxielu jiskorja l-ewwel gowl ma' Birkirkara b'rebħa kontra Hibernians bl-iskor ta' 3–1 li kienet intlagħbet fit-18 ta' Diċembru 2010.
Traduzzjonijiet tal-Bibbja għall-Malti
In-nazzjonalista Malti Mikiel Anton Vassalli, konvert għall-Protestantiżmu, traduċa l-Evanġeljus u l-Atti tal-Appostli għall-lingwa Maltija. Dan imbagħad kien magħruf bħala l-"Kafir verżjoni". Michael Camilleri (c.1814–1903), wara vigarju ta’ Lyford, Berkshire, irreveda l-verżjoni ta’ Vassali ttraduċi t-Testment il-Ġdid u l-Ktieb tat-Talb Komuni għall-Malti.
Fl-1959, Malti Kattolika Rumana saċerdot u lingwista Pietru Pawl Saydon ippubblika traduzzjoni tal-Bibbja bil-Malti mill-Ebrajk u Grieg. It-traduzzjoni kellha enfasi qawwija fuq il-vokabularju tal-Malti Semitika f'tentattiv biex iżżomm it-tifsira oriġinali tas-sors Ebrajk. It-traduzzjoni ta’ Saydon ġiet miċħuda mill-Knisja Kattolika f’Malta b’rabta mal-kwistjoni tal-lingwa u l-klima politika fil-gżejjer ta’ dak iż-żmien.
Munxar
Il-Munxar hu raħal Għawdxi li jinsab fin-nofsinhar tal-gżira, qrib ir-raħal ta' Sannat, b'popolazzjoni ta' madwar 1,019 -il ruħ. L-isem "Munxar" ġej minn tip ta' serrieq, bis-snien tiegħu jidhru fl-arma tal-lokal.
Il-Munxar hu l-aktar magħruf għall-bajja tax-Xlendi, waħda mill-attrazzjonijiet turistiċi l-aktar popolari ta' Għawdex, li sa nofs is-seklu 20 kienet għadha biss post tas-sajjieda.
Il-Knisja Parrokkjali tal-Munxar hi ddedikata lill-Appostlu San Pawl, protettur ta' Malta u Għawdex, kif ukoll tal-istess raħal tal-Munxar. Il-parroċċa tal-Munxar hi l-aħħar waħda li ġiet stabbilita. Dan sar fl-1957 mill-Isqof Ġużeppi Pace.
Amministrazzjoni u Kunsill Lokali
Il-Kunsill Lokali tal-Munxar għandu f'idejh it-tmexxija u l-Amministrazzjoni komunali tal-lokal. Il-membri tal-Kunsill huma:
Il-Kappillan tal-Munxar huwa: Fr. Anton Refalo.
Faċilitajiet Komunali
Il-lokalita' tal-Munxar fiha diversi faċilitajiet għar-residenti fosthom plejgrawnd u park, kif ukoll diversi pjazez bil-bankijiet fejn wieħed jista' joqgħod bilqiegħdha. Barra minn hekk, il-parroċċa għandha ukoll iċ-Ċentru Parrokkjali tagħha.
Festa tar-Raħal
Il-Patrun tar-Raħal tal-Munxar hu San Pawl Appostlu, bil-festa tiegħu issir nahar l-10 ta' Frar, fit-tifkira tan-Nawfraġju tiegħu Malta. Iżda l-festa tar-raħal issir kull aħħar Ħadd ta' Mejju, u b'hekk tiftaħ l'hekk imsejjaħ "Staġun tal-Festi f'Għawdex"
Robert Lewandowski
Robert Lewandowski (Varsavja, 21 ta' Awwissu 1988) huwa plejer tal-futbol Pollakk li jilgħab għall-klabb Ġermaniż Bayern Munich u mat-Tim nazzjonali tal-Polonja bħala attakkant. Preċidentament huwa lagħab għal Delta Warsaw, Legia Warsaw, Znicz Pruszków, Lech Poznań, u Borussia Dortmund.
Bidu
Lewandowski beda l-karriera tiegħu ma' Varsovia Warsaw, fejn lagħab għal seba' snin. Fis-sena ta' wara huwa mar ma' Delta Warsaw fejn irnexxielu jilgħab fl-ewwel tim u skorja erba' gowls.
Fl-istaġun 2006–07, Lewandowski kien l-aqwa skorer tat-Tielet Diviżjoni Pollakka bi 15-il gowl, fl-istess ħin huwa għen lil Znicz Pruszków jirbħu l-promozzjoni. Fl-istaġun ta' wara kien l-aqwa skorer fit-Tieni Diviżjoni Pollakka b'21 gowl.
Lech Poznań
Huwa għamel id-debutt tiegħu għal Lech f'Lulju 2008 bħala sostitut fl-ewwel taqsima tal-kwalifiki tal-UEFA Cup kontra Khazar Lenkoran mill-Ażerbajġan. F'dik il-logħba, hu skorja l-uniku gowl tal-logħba. Matul id-debutt tiegħu fl-Ekstraklasa fl-ewwel logħba tal-istaġun fil-logħba kontra GKS Bełchatów, huwa skorja gowl b'takkuna erba' minuti wara t-tieni taqsima. Fl-ewwel staġun tiegħu fl-ogħla diviżjoni Pollakka, huwa kien it-tieni fil-klassifika tal-aqwa skorers. Fl-istaġun ta' wara, sar l-aqwa skorer bi 18-il gowl u għen lit-tim tiegħu jirbaħ il-kampjonat.
Borussia Dortmund
Wara stampa ta' spekulazzjoni li Lewandowski jistgħa jiċċaqlaq għal wieħed minn numru ta' klabbs, huwa ngħaqad mal-klabb tal-Bundesliga Borussia Dortmund f'Ġunju 2010, billi ffirma kuntratt ta' erba' snin mal-klabb Ġermaniż għal ħlas rappurtat li jkun jiswa madwar €4.5 miljun. Fid-19 ta' Settembru, hu skorja l-ewwel gowl tiegħu fil-Bundesliga billi għamel l-iskor 3–0 fir-Revierderby kontra Schalke 04; il-logħba spiċċat fl-iskor ta' 3–1.
2011–12
Fl-istaġun 2011–12 fil-kampanja tal-Bundesliga, Lewandowski pprofitta minn korriment ta' Lucas Barrios u hu kien elevat għal pożizzjoni dejjem preżenti mill-bidu sal-waqfa tax-xitwa. L-attakkant wieġeb billi sab ix-xibka darbtejn f'rebħa ta' 3-0 kontra SV Sandhausen fl-ewwel taqsima tad-DFB-Pokal. Lewandowski fetaħ il-kont tal-kamojonat tiegħu f'rebħa ta' 2–0 kontra 1. FC Nuremberg fl-20 ta' Awwissu 2011 billi jipprovdi l-kuntatt tal-irfinar minn Mario Götze. Fl-1 ta' Ottubru, Lewandowski pprovda assist u skorja tlett gowls f'rebħa ta' 4–0 kontra FC Augsburg, wara telfa diżappuntanti ta' 3–0 kontra Olympique de Marseille fil-fażi tal-gruppi tal-UEFA Champions League. Dortmund telgħu fit-tieni post fil-Bundesliga b'rebħa komda ta' 5-0 kontra 1. FC Köln fit-22 ta' Ottubru, fejn Lewandowski sab ix-xibka f'kull naħa tal-ewwel taqsima. Dortmund vjaġġaw lejn SC Freiburg fis-17 ta' Diċembru u Lewandowski skorja darbtejn u provda assist għall-Kevin Großkreutz, fejn Dortmund rebħu faċilment bl-iskor ta' 4–1. Minħabba l-prestazzjoni b'saħħitha tiegħu, hu kien imsemmi l-Aqwa Plejer tas-Sena tal-Polonja.
Wara l-waqfa tax-xitwa, fit-22 ta' Jannar 2012, Dortmund għelbu lil Hamburger SV 5–1 biex jimxu b'livell ta' punti mal-mexxejja Bayern Munich; Lewandowski skorja darbtejn u żied assist għall-Jakub Błaszczykowski fir-rewwixta. Hu skorja l-uniku gowl tal-logħba f'rebħa ta' 1–0 kontra Bayern Munich fil-11 ta' April. Ir-riżultat ta lil Dortmund sitt punti fuq ir-rivali tat-titolu tagħhom fejn kellhom biss erba' logħob x'jilgħabu. Fil-21 ta' April, Lewandowski provda assist għall-Shinji Kagawa fid-59 minuta fejn Dortmund rebħu 2–0 kontra Borussia Mönchengladbach li ssiġillaw it-titolu għat-tieni darba. Fil-logħba finali tal-Bundesliga, Lewandowski skorja żewġ gowls fl-ewwel taqsima fejn Dortmund għelbu lil Freiburg 4–0 u ċċelebrataw l-irfigħ tat-titolu.
Fil-logħba finali tal-istaġun għall-Dortmund, huwa skorja tlett gowls fil-finali tad-DFB-Pokal, b'rebħa ta' 5–2 fuq Bayern Munich, li l-klabb kiseb l-ewwel kampjonat tiegħu u tazza doppja. Lewandowski spiċċa l-aqwa skorer tad-DFB-Pokal, b'seba' gowls f'sitt logħbiet.
2012–13
Lewandowski għamel l-ewwel dehra fil-kampanja tal-Bundesliga f'rebħa ta' 2–1 kontra Werder Bremen fil-jum tal-ftuħ tal-istaġun. Hu skorja l-ewwel gowl tiegħu f'rebħa ta' 3–0 kontra Bayer Leverkusen fil-15 ta' Settembru 2012, b'hekk hu kabbar il-ġirja ta' Dortmund għall-31 logħbiet mingħajr telfa u ressaq lil-klabb fit-tielet post fil-Bundesliga. Huwa stabbilixxa rekord ġdid klabb tal-itwal strajk ta' gowls, wara li skorja fi 12-il logħba, huwa ssupera r-rekord ta' Friedhelm Konietzka mill-istaġun 1964–65.
L-ewwel logħba tal-istaġun kienet dik tal-UEFA Champions League, Lewandowski skorja l-uniku gowl enfatiku fis-87 minuta fejn Dortmund għelbu lil Ajax bl-iskor ta' 1–0. Fl-24 ta' April 2013, Lewandowski sar l-ewwel plejer li skorja erba' gowls fis-semi finali tal-UEFA Champions League fejn Dortmund għelbu lill-kampjuni Spanjoli Real Madrid bl-iskor ta' 4–1 fl-ewwel leg ġewwa Signal Iduna Park.
Skont id-direttur ta' Dortmund Michael Zorc, li tkellem fi Frar 2013, Lewandowski mhux se jġedded il-kuntratt tiegħu mal-klabb, u jħalli fis-sajf tal-2013 jew wara l-istaġun 2013–14.
Internazzjonali
Lewandowski għamel tliet apparenzi għall-Polonja U21, f'logħob ta' ħbiberija kontra l-Ingilterra, il-Belarus u l-Finlandja.
Huwa lagħab ġewwa Varsavja fil-logħba tal-ftuħ tal-Kampjonati Ewropej 2012 kontra l-Greċja, Lewandowski skorja l-ewwel gowl tal-kompetizzjoni u kien imsemmi l-Plejer tal-Logħba. Huwa lagħab fit-tliet logħbiet kollha għall-Polonja fil-kompetizzjoni, fejn il-ko-ospiti ġew eliminati mill-fażi tal-gruppi b'żewġ punti miksuba.
Statistika
Statistika korretta sal-24 ta' April 2013. 1 Inklużi s-Super Cup Pollakka, DFL-Supercup.
Ħajja privata
Missier Lewandowski, Krzysztof (miet fl-1995), kien kampjun Pollakk tal-ġudo, u wkoll lagħab futbol għall-Hutnik Warszawa fit-tieni diviżjoni. Ommu, Iwona, hija eks-plejer tal-volibol li kienet tilgħab ma' AZS Warszawa u aktar tard saret viċi-president ta' Partyzant Leszno. Oħtu, Milena, ukoll tilgħab il-volibol u rrappreżentat it-tim nazzjonali tal-U21. L-għarusa tiegħu, Anna Stachurska, li rebħet il-medalja tal-bronż tat-Tazza tad-Dinja tal-Karat 2009. Dawn huma poġġuti biex jiżżewġu fl-2013 ġewwa Varsavja. Lewandowski huwa Kattoliku devot, u qal li huwa kburi bil-fidi tiegħu.
Yosimar Hernández
Yosimar González Hernández (twieled fil-31 ta' Mejju 1984) huwa plejer tal-futbol Spanjol li jilgħab bħala midfilder.
Karriera
Hernandez beda jilgħab il-futbol mat-tim ta' Tenerife fil-Gżejjer Kanarji. Imbagħad iddeċida li jmur ma' klabb ieħor tal-istess pajjiż, Lorca Atlético u wara ma' Atlético Granadilla. Fit-30 ta' Novembru, 2012, Yosimar issieħeb mal-klabb Malti ta' Birkirkara, wara li kien meħlus mill-kuntratt tiegħu ma' Granadilla.
Ħajja personali
L-aktar plejer favorit tiegħu huwa Andrés Iniesta u tim favorit huwa Barcelona. Minbarra l-futbol, il-passatemp favorit tiegħu huwa ċ-ċikliżmu.
Rodrigo Pereira
Bidu
Rodrigo Pereira huwa Brażiljan li jħaddan ukoll ċittadinanza Taljana. Hu beda l-karriera tal-futbol tiegħu fil-Brażil fejn kien jilgħab ma' Guarani FC. Wara hu lagħab għal Santos u Portuguesa de Desportos. Suċċessivament, Rodrigo iddeċieda li jħalli l-Brażil u beda avventura ġdida tiegħu fl-Awstrija fejn ingħaqad ma' Bad Aussee. Wara din l-esperjenza huwa ssieħeb ma' tim Awstrijak ieħor, Waidhofen. Fil-25 ta' Ġunju 2010, Rodrigo ingħaqad ma' First Vienna għall-istaġun 2010–11. Ma' First Vienna, Rodrigo kien il-kaptan tat-tim u għamel sbatax-il apparenza.
Birkirkara
Fis-suq tat-trasferimenti tas-sajf 2011, Rodrigo ingħaqad mal-klabb Malti ta' Birkirkara fejn iffirma kuntratt ta' sena nhar it-28 ta' Lulju. Huwa għamel id-debutt tiegħu ma' Birkirkara fid-29 ta' Lulju fir-rebħa ta' 5–1 kontra Vittoriosa Stars. Fi tmiem l-istaġun, huwa ġedded is-sħubija tiegħu ma' Birkirkara għal darb'oħra sa tmiem l-istaġun. Hu kien inkluż fid-deċiżiva bejn Birkirkara u Hibernians, bil-prestazzjoni tajba tiegħu, hu ntgħażel bħala r-Raġel tal-Logħba.
Regola ta' De Wahl
Ir-regola ta' De Wahl hija regola ta' formazzjoni ta' kliem, żviluppata minn Ġermaniż Baltiku uffiċjal navali u għalliem Edgar de Wahl u applikata fil-lingwa mibni Interlingue, li kien ukoll il-ħolqien tiegħu.
Ir-regola serviet għall-formazzjoni ta 'ċerti forom grammatikali mibdula, bħall-aġġettivi u n-nomi, mill-infinittiv tal-verb.
Edgar de Wahl osserva mudelli eżistenti ta' bidliet fil-ħoss li seħħew fil-lingwi naturali (d għal s, r għal t, eċċ). L-iskop tal-ħakma tiegħu kien li jiddistilla dawn il-mudelli f'sistema regolari u loġika li hija riproduċibbli iżda wkoll naturali fid-dehra.
Regola
Verb infinittivs fl-Interlingue jispiċċaw f'-ar, -ir jew -er. L-għerq jinkiseb bil-mod li ġej:
Dawn is-sitt eċċezzjonijiet huma u l-verbi ffurmati minnhom bl-użu ta’ prefissi.
Leeds United FC
Leeds United Football Club huwa klabb tal-futbol professjonali Ingliż ibbażat f'Leeds, fir-reġjun ta' Yorkshire fir-Renju Unit, u li jilgħab fl-Ewwel Diviżjoni tal-Football League Ingliż.
Il-klabb ġie ifformat fis-sena 1919 wara x-xoljiment sforzat ta' Leeds City FC mill-awtoritajiet kalcistiki Inglizi fuq allegat irregolaritajiet. Sa minn meta ġew ifformati, Leeds United dejjem lagħhbu f'Elland Road, grawnd li jesa' 37,608 ruħ.
Storja
Leeds United huwa wieħed mill-iktar timijiet li rebħu unuri ġewwa l-Ingilterra. Huma rebħu l-kampjonat Ingliż tlett darbiet, bl-ahhar darba tkun fis-sena' 1991-92, l-ahhar sena qabel gie ifformat il-Premier League. Apparti l-ogħla diviżjoni, Leeds United rebħu wkoll erbgħa darbiet it-Tieni Diviżjoni, darba l-FA Cup u l-Football League Cup, u darbtejn il-FA Community Shield u it-Tazza tal-Fieri. Il-maġġor parti tal-unuri ġew taht il-gwida tal-mibki Don Revie fis-sittinijiet u s-sebgħinijiet.
Il-klabb oriġinarjament kienu jilghabu bil-ble u l-isfar, il-kuluri uffiċjali ta Leeds, pero fis-sittinijiet l-imsemmi Don Revie kien bidel il-kuluri kollha ghall-abjad biex jimita lir-Real Madrid. Il-karatteristiċi tal-emblema preżenti ta' Leeds United jinkludu il-Warda l-Bajda ta' York, is-simbolu ta' Yorkshire.
Ir-rivali eterni ta Leeds United huma Manchester United. Rivali ohra ta Leeds United jinkludu Chelsea u Millwall FC, kif ukoll it-Torok ta' Galatasaray.
Fl-istaġun 1979-80, Leeds United kienu lagħbu kontra Valletta fl-ewwel round tal-UEFA Cup. L-ewwel logħba kienet intlagħbet ġewwa l-Empire Stadium fil-Gżira, fejn Leeds kienu harġu rebbieħa bl-iskor ta' 4-0. Fil-logħba tar-ritorn ġewwa Elland Road, Leeds issiġillaw posthom għar-rawnd li jmiss b'rebħa ta' 3-0. Sa' issa, ir-rawnd kontra Valletta kien l-unika darba fejn Leeds lagħbu konta opposiżżjoni Maltija f'logħba kompetittiva.
Lista ta' kowċis ta' Neftchi Baku PFC
Din hija lista ta' kowċis ta' Neftchi Baku PFC, inklużi rekords ta' prestazzjoni u unuri.
FK Khazar Lankaran kellhom ħafna maniġers u kowċis matul l-istorja tagħhom, hawn taħt hawn lista kronoloġika minn meta l-Premier League Ażerbajġan kien inbidel b'format ta' kampjonat.
Mis-26 ta' Settembru 2012
Il-Kowċis li ġejjin kollha rebħu trofew wieħed meta kienu nkarigati ma' Neftchi:
Antonín Puč
Antonín Puč (twieled fis-16 ta' Mejju 1907 – miet fit-18 ta' April 1988) kien plejer tal-futbol Ċek li kien jilgħab bħala attakkant.
Karriera
Imrawwam fil-futbol ma' Čechie Smíchov u SK Smíchov, Puč qatta' l-maġġoranza tal-karriera tiegħu ma' Slavia Prague wara li kien ingħaqad magħhom ta' tmintax-il sena. Ma' Slavia Prague lagħab madwar 491 logħba (146 fil-kampjonat) u skorja 437 gowl (123 fil-kampjonat). Għal darbtejn spiċċa bħala l-aqwa skorer tal-kampjonat, fl-1927 u fl-1929.
Bejn l-1926 u l-1939 lagħab mat-tim nazzjonali taċ-Ċekoslovakkja u ħa sehem fit-Tazza tad-Dinja tal-1934 u l-1938. Fl-edizzjoni tal-1934 skorja żewġ gowls, b'wieħed minnhom ikun il-gowl tal-vantaġġ fil-finali kontra l-Italja li ċ-Ċekoslovakki tilfu 2–1. Puč hu kkunsidrat fost l-aqwa plejers taċ-Ċekoslovakkja ta' dak il-perjodu u l-35 gowl f'61 logħba mat-tim nazzjonali jagħmluh l-aqwa skorer ta' kull żmien. Mal-qasma tal-pajjiż fir-Repubblika Ċeka u s-Slovakkja, Jan Koller qabeż ir-rekord tiegħu fl-2005.
Nizza
Nizza (pronunzjata: [ˈnittsa]; bil-Franċiż: Nice; pronunzja bil-Franċiż: [nis]; bid-djalett ta' Nizza u tal-Liguria: Nissa; bil-Grieg Antik: Νίκαια; bil-Latin: Nicaea) hija l-prefettura tad-dipartiment tal-Alpes-Maritimes fi Franza. L-agglomerazzjoni ta' Nizza hija estiża ferm lil hinn mil-limiti tal-belt amministrattiva, b'popolazzjoni ta' kważi miljun ruħ f'erja ta' 744 km2 (287 mil kwadru). Nizza tinsab fir-Rivjera Franċiża, il-kosta tax-Xlokk ta' Franza mal-Baħar Mediterran, taħt l-Alpi Franċiżi. Nizza hija t-tieni l-ikbar belt fi Franza mal-kosta Mediterranja u t-tieni l-ikbar belt fir-reġjun ta' Provence-Alpes-Côte d'Azur wara Marsilja. Nizza hija madwar 13-il kilometru (tmien mili) mill-Prinċipat ta' Monaco u 30 kilometru (19-il mil) mill-fruntiera bejn Franza u l-Italja. L-ajruport ta' Nizza jservi bħala punt ta' kollegament għar-reġjun kollu.
Il-belt hija mlaqqma Nice la Belle (Nissa La Bella bin-Niçard), li tfisser "Nizza s-Sabiħa" u li huwa wkoll it-titlu tal-innu mhux uffiċjali ta' Nizza, miktub minn Menica Rondelly fl-1912. Iż-żona ta' Nizza moderna tinkludi is-sit ta' Terra Amata, li huwa sit arkeoloġiku li juri evidenza tal-użu bikri ħafna tan-nar 380,000 sena ilu. Għall-ħabta tat-350 Q.K., il-Griegi ta' Marsilja stabbilew insedjament permanenti u sejħulu Νίκαια, Nikaia, f'ġieħ Nike, l-alla femminili tar-rebħa. Matul is-snin, ir-riedni tal-belt għaddew minn id għall-oħra bosta drabi. Il-pożizzjoni strateġika u l-port tagħha kkontribwew għall-qawwa marittima tagħha. Mill-1388 kienet dominju tal-familja Savoia, imbagħad saret parti mill-Ewwel Repubblika Franċiża bejn l-1792 u l-1815, meta reġgħet lura fir-Renju ta' Piemonte-Sardenja, il-predeċessur ġuridiku tar-Renju tal-Italja, sal-annessjoni mill-ġdid minn Franza fl-1860.
L-ambjent naturali taż-żona ta' Nizza u l-klima Mediterranja miti tagħha attiraw l-attenzjoni tal-Ingliżi tal-klassijiet għoljin fit-tieni nofs tas-seklu 18, meta għadd dejjem ikbar ta' familji aristokratiċi bdew iqattgħu x-xtiewi tagħhom hemmhekk. Fl-1931, wara r-rinnovazzjoni tal-mogħdija prinċipali tal-belt mal-baħar, il-Promenade des Anglais ("Mogħdija tal-Ingliżi"), ġiet inawgurata mill-Prinċep Arthur, id-Duka ta' Connaught; l-isem ingħata minħabba l-viżitaturi li kienu jżuru l-lokalità. Fosthom kien hemm ir-Reġina Vitorja flimkien ma' binha Dwardu VII li qattgħu x-xtiewi hemmhekk, kif ukoll Henry Cavendish, li twieled f'Nizza, li skopra l-idroġenu.
L-arja nadifa u d-dawl bati attiraw b'mod partikolari lill-pitturi notevoli, fosthom Marc Chagall, Henri Matisse, Niki de Saint Phalle u Arman. Ix-xogħol tagħhom jitfakkar f'bosta mużewijiet tal-belt, inkluż il-Musée Marc Chagall, il-Musée Matisse u l-Musée des Beaux-Arts. Il-kittieba internazzjonali wkoll ġew attirati u ispirati mill-belt. Frank Harris kiteb diversi kotba, inkluż l-awtobijografija tiegħu My Life and Loves (Ħajti u n-Namriet Tiegħi) f'Nizza. Friedrich Nietzsche qatta' sitt xtiewi konsekuttivi f'Nizza, u kiteb Thus Spoke Zarathustra (Imbagħad Tkellmet Zarathustra) hawnhekk. Barra minn hekk, il-kittieb Russu Anton Chekhov temm id-dramm tiegħu Three Sisters (Tliet Aħwa Nisa) meta kien jgħix f'Nizza.
Nizza kienet tappella wkoll għar-Russi tal-klassijiet għoljin. Il-Prinċep Nicholas Alexandrovich, l-eredi apparenti għar-Russja Imperjali, miet f'Nizza u kien patrun taċ-Ċimiterju Ortodoss Russu f'Nizza, fejn indifnet il-Prinċipessa Catherine Dolgorukova, il-mara tal-Ksar Alessandru II tar-Russja. Midfuna hemmhekk ukoll hemm il-Ġeneral Dmitry Shcherbachev u l-Ġeneral Nikolai Yudenich, il-mexxejja tal-Moviment Abjad kontra l-Komuniżmu.
Fost dawk li ndifnu fiċ-Cimetière du Château nsibu l-ġojjellier famuż Alfred Van Cleef, Emil Jellinek-Mercedes, il-fundatur tal-kumpanija tal-karozzi Mercedes, ir-reġista tal-films Louis Feuillade, il-poeta Agathe-Sophie Sasserno, iż-żeffiena Carolina Otero, il-ħallieq tal-comics Asterix René Goscinny, l-awtur ta' The Phantom of the Opera Gaston Leroux, il-Prim Ministru Franċiż Léon Gambetta, u l-ewwel President tal-Qorti Internazzjonali tal-Ġustizzja José Gustavo Guerrero.
Minħabba l-importanza storika tagħha bħala belt turistika fix-xitwa għall-aristokrazija Ewropea u t-taħlita ta' kulturi fil-belt li rriżultat minnha, fl-2021 il-belt ġiet iddikjarata bħala Sit ta' Wirt Dinji tal-UNESCO fl-2021. Il-belt għandha t-tieni l-ikbar ammont ta' postijiet fil-lukandi fil-pajjiż, u hija t-tieni l-iżjed metropoli li jżuruha nies fi Franza Metropolitana, bi kważi erba' miljun turista kull sena. Hija wkoll it-tielet ajruport bl-iżjed traffiku fi Franza, wara ż-żewġ ajruporti prinċipali ta' Pariġi. Nizza hija l-belt kapitali storika tal-Kontea ta' Nizza (bil-Franċiż: Comté de Nice, bin-Niçard: Countèa de Nissa).
Sit ta' Wirt Dinji
xellug|daqsminuri|251x251px|Il-port ta' Nizza. Nizza, il-Belt Turistika tax-Xitwa tar-Rivjera Franċiża, ġiet iddeżinjata bħala Sit ta' Wirt Dinji tal-UNESCO fl-2021.
Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ".
Ġeografija
Nizza tikkonsisti minn żewġ bajjiet kbar. Villefranche-sur-Mer tinsab f'bajja mkennija, filwaqt li l-parti prinċipali tal-belt tinsab bejn il-belt portwali antika u l-Ajruport ta' Côte d'Azur, tul bajja b'daqsxejn ta' kurvatura. Il-belt tibda wara l-bajja ċatta u tibqa' sejra fl-għoljiet dejjem jogħlew; il-belt hija kkonfinata mill-muntanji tal-madwar li jirrappreżentaw l-estensjoni fin-Nofsinhar u kważi fil-Punent tal-katina muntanjuża tal-Alpi tal-Liguria.
Flora
Il-veġetazzjoni naturali ta' Nizza hija tipika tal-pajsaġġ Mediterranju, b'rappreżentazzjoni qawwija ta' arbuxxelli bil-weraq wesgħin li qatt ma joħorfu. Is-siġar għandhom it-tendenza li jkunu sparpaljati iżda jiffurmaw foresti densi f'xi nħawi. Fost l-ispeċijiet nattivi ta' siġar kbar hemm siġar li qatt ma joħorfu bħall-ballut, iż-żnuber u l-arbutus. Bosta speċijiet introdotti jikbru fil-parks u fil-ġonna tal-belt. Il-palm, l-ewkaliptu u ċ-ċitru huma fost is-siġar li jagħtu bixra subtropikali lil Nizza. Iżda hemm ukoll speċijiet familjari għaż-żoni miti ta' madwar id-dinja; pereżempju l-qastan, it-tilju u saħansitra l-abit.
Klima
Nizza għandha klima Mediterranja bi sjuf sħan (Köppen: Csa), u tgawdi xtiewi miti b'xita moderata. Għandha waħda mill-iżjed klimi Mediterranji sħan għal-latitudni tagħha. Is-sjuf ikunu sħan jew sħan ħafna, nexfin, u xemxin. Ix-xita qajla tinżel f'dan l-istaġun, u xahar tipiku ta' Lulju jkollu minn jum sa jumejn biss bi ftit xita. It-temperatura tipikament tkun iktar minn 26 °C (79 °F) iżda qajla titla' iktar minn 32 °C (90 °F). Id-data klimatika tiġi rreġistrata mill-ajruport, li jinsab ftit metri 'l bogħod mill-baħar. Għaldaqstant, it-temperaturi tas-sajf ikunu iktar għoljin fil-belt. It-temperatura massima medja fl-iżjed xhur sħan ta' Lulju u Awwissu tkun madwar 27 °C (81 °F). L-ogħla temperatura rreġistrata kienet 37.7 °C (99.9 °F) fl-1 ta' Awwissu 2006. Ġeneralment il-ħarifa tibda bnazzi f'Settembru u ssir iktar bis-sħab u bix-xita lejn Ottubru, filwaqt li t-temperaturi normalment jibqgħu iktar minn 20 °C (68 °F) sa Novembru meta t-temperatura tibda tibred għal madwar 17 °C (63 °F).
Ix-xtiewi huma kkaratterizzati minn jiem miti (11 sa 17 °C (52 sa 63 °F)), iljieli bierda (4 sa 9 °C (39 sa 48 °F)), u temp varjabbli. Binhar ikun bnazzi u niexef jew umduż u bix-xita. It-temperatura minima medja f'Jannar tkun madwar 5 °C (41 °F). Qajla jkun hemm il-ġlata u l-borra. L-iżjed darba reċenti meta niżlet il-borra f'Nizza kienet is-26 ta' Frar 2018. Nizza esperjenzat ftit borra wkoll fl-2005, fl-2009 u fl-2010. Ir-rebbiegħa tibda bierda u bix-xita lejn l-aħħar ta' Marzu, u Nizza ssir kulma jmur iktar sħuna u xemxija lejn Ġunju.
Demografija
Mill-2018, iż-żona urbana (unité urbaine) ta' Nizza, definita mill-INSEE, tospita 944,321 abitant (is-seba' l-iżjed popolata fi Franza) u ż-żona metropolitana tagħha (aire urbaine) tospita total ta' 609,695 abitant (it-13-il post bħala daqs fi Franza). Parti miż-żona urbana ta' Nizza tagħmel parti miż-żona metropolitana ta' Cannes-Antibes.
Mis-snin 70 tas-seklu 20, l-għadd ta' abitanti ma tantx inbidel b'mod sinifikanti; il-migrazzjoni relattivament għolja lejn Nizza hija bbilanċjata minn tkabbir negattiv naturali tal-popolazzjoni.
Relazzjonijiet internazzjonali
Nizza hija ġemellata ma':
Ċittadini onorarji
Karlu III, dak iż-żmien il-Prinċep ta' Wales, ingħata ċ-ċittadinanza onorarja ta' Nizza fit-8 ta' Mejju 2018.
Saltaire
Saltaire huwa villaġġ Vittorjan f'Shipley, parti mid-Distrett Metropolitan tal-Belt ta' Bradford, fil-Punent ta' Yorkshire, l-Ingilterra. Salt's Mill (il-fabbrika ta' Salt) u d-distrett residenzjali assoċjat mal-fabbrika tal-era Vittorjana tul ix-xmara Aire u l-Kanal ta' Leeds u Liverpool tniżżlu fil-lista tas-Siti ta' Wirt Dinji tal-UNESCO u jitqiesu wkoll bħala wieħed mill-punti ewlenin tul ir-Rotta Ewropea tal-Wirt Industrijali.
Storja
Saltaire nbena fl-1851 minn Sir Titus Salt, industrijalista ewlieni fl-industrija tas-suf ta' Yorkshire. Isem il-villaġġ huwa kombinament tal-kunjom tal-fundatur u ta' isem ix-xmara. Salt ittrasferixxa n-negozju tiegħu (ħames fabbriki separati) minn Bradford għal dan is-sit ħdejn Shipley sabiex il-ħaddiema u l-fabbrika kbira tat-tessuti tiegħu jiġu stabbiliti tul il-Kanal ta' Leeds u Liverpool u l-linja ferrovjarja. Salt impjega lill-arkitetti lokali Francis Lockwood u William Mawson.
Proġetti simili, iżda ferm iżgħar, kienu nbdew ukoll għall-ħabta tal-istess żmien minn Edward Akroyd f'Copley u minn Henry Ripley f'Ripley Ville. Il-villaġġ tal-fabbrika tal-qoton f'New Lanark, li wkoll huwa Sit ta' Wirt Dinji tal-UNESCO, ġie stabbilit minn David Dale fl-1786. xellug|daqsminuri|256x256px|Mappa ta' Saltaire tal-1893. Salt bena djar tal-ġebel puliti għall-ħaddiema tiegħu (ferm aħjar mill-mandraġġi ta' Bradford), djar tal-ħasil bl-ilma tal-vit, djar bil-banjijiet, sptar u istitut għar-rikreazzjoni u l-edukazzjoni, b'librerija, kamra għall-qari, sala tal-kunċerti, kamra tal-billiard, laboratorju tax-xjenza u gymnasium. Il-villaġġ kellu skola għat-tfal tal-ħaddiema, djar għall-foqra, irqajja' għat-tkabbir tal-għelejjel, park u post imkenni għad-dgħajjes. L-inizjattivi rikreattivi kienu mħeġġa wkoll, fosthom l-istabbiliment ta' banda tat-tnabar u tal-fifri għas-subien tal-età tal-iskola u banda tal-istrumenti tad-deheb isfar, prekursur tal-banda attwali msejħa Hammonds Saltaire Band, għall-irġiel tal-villaġġ.
Bil-kombinament ta' akkomodazzjonijiet ta' kwalità, impjieg, rikreazzjoni, faċilitajiet edukattivi u servizzi soċjali, il-villaġġ mudell irrappreżenta eżempju ewlieni ta' ppjanar urban mill-aqwa tas-seklu 19. F'Ottubru 1872, il-fabbriki ta' Saltaire u ta' Dean Clough f'Halifax kienu waqfiet ewlenin tal-Missjoni Iwakura tal-Gvern Ġappuniż fir-Renju Unit industrijali modern.
Sir Titus miet fl-1876 u ndifen fil-mawżolew maġenb il-Knisja tal-Kongregazzjoni. Meta iben Sir Titus Salt, Titus Salt Junior, miet, Saltaire għadda f'idejn partenarjat li kien jinkludi lil Sir James Roberts minn Haworth.
Sir James Roberts kien ħadem fil-fabbriki tas-suf mill-età ta' ħdax-il sena. Huwa kellu interessi sinifikanti ta' negozju fir-Russja, u kien jitkellem ir-Russu b'mod mexxej. Roberts sar is-sid ta' Saltaire, iżda ddeċieda li jinvesti flusu bil-kbir fir-Russja, u tilef parti minn ġidu fir-Rivoluzzjoni Russa. Huwa inkariga president tar-Russu fl-Università ta' Leeds u xtara d-dar tal-kleru ta' Brontë f'Haworth għan-nazzjon. Huwa jissemma f'The Waste Land ta' T. S. Eliot. Roberts indifen f'Fairlight, fil-Lvant Sussex. Il-legat tiegħu għadu jidher f'Saltaire fi ħdan il-park fit-Tramuntana tax-xmara, li huwa semma Roberts Park għal ibnu meta tah lill-Kunsill ta' Bradford fl-1920.
Il-villaġġ ta' Saltaire baqa' taħt is-sjieda tal-fabbrika sa ma nbigħet mill-Messrs. Salts (Saltaire) Ltd. lill-Bradford Property Trust Ltd. fil-31 ta' Lulju 1933. F'Ottubru 1933, is-sidien il-ġodda waslu għal qbil mal-Kunsill Distrettwali Urban ta' Shipley li se jwettqu xi titjib, inkluż it-tiġdid tas-servizzi tal-gass, il-forniment tal-elettriku prinċipali, flimkien ma' titjib sanitarju u tad-dranaġġ. Dan kien jinkludi "skema komprensiva biex jiġu eliminati l-impjanti antiki tal-ilma mormi u t-tip antik ta' mħażen tal-faħam, u minflok jinbnew postijiet ġodda minflokhom". L-iskema sħiħa kienet tinkludi t-tneħħija ta' 43 dar biex ikun hemm iktar spazju f'ċerti partijiet tal-villaġġ.
Saltaire fil-preżent
daqsminuri|281x281px|Id-djar residenzjali ta' Saltaire. F'Diċembru 2001, Saltaire tniżżel fil-lista tas-Siti ta' Wirt Dinji tal-UNESCO. Dan ifisser li l-gvern għandu d-dmir li jipproteġi s-sit. Il-binjiet li jiffurmaw parti mill-villaġġ mudell huma elenkati waħda waħda, u l-ogħla livell ta' protezzjoni jingħata lill-Knisja tal-Kongregazzjoni (li mill-1972 saret il-Knisja Riformata Magħquda ta' Saltaire) li hija elenkata bħala binja tal-grad I. B'mod notevoli, il-villaġġ wasal sa żminijietna prattikament intatt, iżda hija meħtieġa iktar protezzjoni peress li l-villaġġ huwa maħnuq mit-traffiku tul il-Wied ta' Aire, rotta importanti mil-Lvant għall-Punent. Ġiet proposta bypass sabiex ittaffi l-pressjoni tat-traffiku. Roberts Park, fuq in-naħa tat-Tramuntana tax-xmara, ġie mitluq u vvandalizzat għal xi żmien iżda ġie rrestawrat mill-Kunsill ta' Bradford. F'Lulju 2014 ġie mħabbar li l-uffiċjali tal-ippjanar kienu fasslu lista ta' bibien prinċipali li ġew sostitwiti fil-binjiet li tqiesu li "ma kinux konformi mal-istatus storiku tal-binjiet".
Il-villaġġ ta' Saltaire huwa żona ta' konservazzjoni. Victoria Hall (is-Sala ta' Vitorja; oriġinarjament l-Istitut ta' Saltaire) tintuża għal-laqgħat, għall-avvenimenti tal-komunità u għall-kunċerti, u fiha orgni teatrali antik ta' Wurlitzer. Il-villaġġ huwa moqdi mill-istazzjon ferrovjarju ta' Saltaire.
Il-Festival ta' Saltaire, li sar għall-ewwel darba fl-2003 biex jiġi ċċelebrat il-150 anniversarju ta' Saltaire, isir kull sena matul ħdax-il jum f'Settembru. Il-Festival tal-Arti ta' Saltaire huwa festival tal-arti viżiva li jsir kull sena f'Mejju. Fost l-avvenimenti pubbliċi jkun hemm wirjiet tal-arti, attivitajiet għat-tfal, fiera tal-produtturi, u djar miftuħa fejn ir-residenti jiftħu djarhom biex isiru galleriji temporanji tal-arti.
Politikament, Saltaire huwa parti mid-distrett elettorali ta' Shipley tal-Belt ta' Bradford, mid-distrett ta' Saltaire u Hirstwood tal-Kunsill tar-Raħal ta' Shipley, u parti mill-kostitwenza parlamentari ta' Shipley. Mill-1999 sal-2005, il-membri parlamentari Chris Leslie mill-House of Commons, Lord Wallace ta' Saltaire fil-House of Lords u Richard Corbett fil-Parlament Ewropew, kollha għexu f'Saltaire.
Sit ta' Wirt Dinji
daqsminuri|Il-Knisja Riformata Magħquda ta' Saltaire. Saltaire ġie ddeżinjat bħala Sit ta' Wirt Dinji tal-UNESCO fl-2001.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Shola Shodiya
Shola Haruna Shodiya (twieled fis-17 ta' Ġunju 1991) huwa plejer tal-futbol Niġerjan li jilgħab bħala attakkant.
Saltaire
Bypass proposta
Saltaire huwa mdawwar b'żona ta' lqugħ stabbilit għall-protezzjoni tal-kuntest tas-Sit ta' Wiret Dinji tal-UNESCO. Tqajjem tħassib dwar pjanijiet imħabbra mill-Kunsill ta' Bradford u minn Action Airedale biex tinbena bypass li tgħaddi miż-żona ta' lqugħ għaż-żewġ naħat tas-Sit ta' Wirt Dinji u mina taħt il-villaġġ. Qrib il-fabbrika, ġie propost li l-mina ssegwi l-linja ferrovjarja u toħroġ wara l-Knisja Riformata Magħquda. Peress li tgħaddi maġenb il-Kanal ta' Leeds u Liverpool, jaf ikollha impatt fuq din iż-żona ta' konservazzjoni. Ir-rotta jkollha impatt fuq bosk antik seminaturali u fuq il-Ġnien ta' Mafkar fiċ-Ċimiterju ta' Nab Wood.
Shola Shodiya
Karriera
Shola Shodiya beda l-karriera tal-futbol fin-Niġerja mat-tim ta' Enyimba. Aktar tard iddeċieda li jmur Malta peress li kien aċċetta t-talba ta' Mqabba iżda mal-ewwel bidel it-tim tiegħu u mar ma' Qormi. Wara l-prestazzjonijiet konvinċenti ma' Qormi, it-tim ta' Birkirkara bagħat għalih u Shola iddeċida li jmur mal-klabb Kalkariż. Shola ssieħbeb ma' Birkirkara fl-20 ta' Awwissu 2011, filwaqt li d-debutt tiegħu wasal fl-24 ta' Settermbru 2011 kontra Sliema Wanderers.
Saltaire
Il-Fabbrika ta' Salt fil-preżent
Il-Fabbrika ta' Salt għalqet bħala fabbrika tat-tessuti fi Frar 1986, u Jonathan Silver xtraha s-sena ta' wara u beda jwettaq xi rinnovazzjonijiet. Illum il-ġurnata tospita taħlita ta' negozji u impriżi, u tintuża għal skopijiet ta' divertiment u residenzjali. Fil-binja prinċipali tal-fabbrika hemm:
Il-"Fabbrika l-Ġdida", fuq in-naħa l-oħra tal-kanal, hija maqsuma bejn uffiċċji għat-Trusts lokali tas-Servizz Nazzjonali tas-Saħħa u appartamenti residenzjali.
Midja
Il-villaġġ intuża bħala post fejn inġibdu l-films u programmi televiżivi.
Filmati ta' Saltaire u tax-Shipley Glen Tramway fil-qrib fl-1914 huma miżmuma fl-Arkivju tal-Films ta' Yorkshire. L-Istitut Brittaniku tal-Films għandu filmat qasir ta' żewġ minuti li juri l-ħaddiema tal-Fabbrika ta' Salt fl-24 ta' Lulju 1900.
2002
2011
2013
2014
2015
2017
2018
2019
2020
2022
Residenti notevoli
Fost ir-residenti notevoli ta' Saltaire fl-imgħoddi kien hemm:
Neftchi Baku PFC
Neftchi Baku PFC (Neftçi Peşəkar Futbol Klubu), magħruf ukoll Neftchi, hu klabb tal-futbol mill-Ażerbajġan li huwa bbażat fil-kapitali, Baku, li attwalment jilgħabu fil-Premier League Ażerbajġan. Dawn huma l-aktar klabb famuż u ta' suċċess fl-Ażerbajġan b'7 titli tal-Premier League Ażerbajġan u 4 titli tat-Tazza Ażerbajġana. Il-klabb huwa wieħed minn tliet timijiet fl-Ażerbajġan li ħadu sehem fil-kampjonat tal-Premier League Ażerbajġan s'issa, flimkien ma ' FK Qarabağ u Turan Tovuz.
Fl-2012, Neftchi Baku sar l-ewwel tim mill-Ażerbajġan li avvanza għall-fażi tal-gruppi tal-kompetizzjoni Ewropea, li rebħu lil APOEL ta' Ċipru 4-2 bl-aggregat fir-rawnd tal-play-off fil-UEFA Europa League 2012-13.
Era Sovjetika (1937–1991)
Neftchi Baku PFC kienu fondati fl-1937. Matul is-snin 1937–1967, kienu magħrufa bħala Neftyanik u issemmew mill-ġdid Neftchi fl-1968.
Neftchi lagħbu 3 perjodi fils-Soviet Top League, fl-1949–1950, 1960–1972, u 1977–1988, għal total ta' 28 sena fl-ogħla diviżjoni tal-futbol Sovjetiku. Il-klabb deher ukoll fis-Soviet First League, it-tieni l-ogħla diviżjoni, mill-1946–1948, 1951–1959, 1973–1976, u 1989–1991, li kellhom l-aħħjar finitura fl-1976 fit-2 post.